പാരിപ്പള്ളിയിലെ സ്ത്രീയുടെ മീന്കുട്ട വലിച്ചെറിഞ്ഞിട്ടില്ല പോലീസിനെ ന്യയീകരിച്ച് മുഖ്യമന്ത്രി കൊല്ലം: പാരിപ്പള്ളിയില് വയോധികയുടെ മീന് കുട്ട വലിച്ചെറിഞ്ഞ സംഭവത്തില് പോലീസിനെ ന്യായീകരിച്ച് മുഖ്യമന്ത്രി പിണറായി വിജയന്. പോലീസ് മീന് കുട്ട വലിച്ചെറിഞ്ഞിട്ടില്ലെന്ന് മുഖ്യമന്ത്രി പറഞ്ഞു. സംഭവം ചില പ്രാദേശിക മാദ്ധ്യമങ്ങള് തെറ്റായി ചിത്രീകരിച്ചുവെന്നും മുഖ്യമന്ത്രി നിയമസഭയില് വിശദീകരിച്ചു. കൊറോണ പ്രൊട്ടോക്കോള് ലംഘിച്ചെന്ന് ആരോപിച്ചായിരുന്നു പോലീസിന്റെ നടപടി. സംഭവത്തെ കുറിച്ച് അന്വേഷിക്കാന് പോലീസ് മേധാവിയ്ക്ക് ചുമതല നല്കിയിട്ടുണ്ട്. പാരിപ്പള്ളി പോലീസ് തന്റെ മത്സ്യം നശിപ്പിച്ചുവെന്നായിരുന്നു മേരിയുടെ ആരോപണം. ഇതിന് മുന്പ് രണ്ട് തവണ പോലീസ് തന്റെ കച്ചവടം വിലക്കിയെന്നും മേരി വെളിപ്പെടുത്തി. ഇതിന്റെ ദൃശ്യങ്ങള് സമൂഹ മാദ്ധ്യമങ്ങളില് ചര്ച്ചയായിരുന്നു. കഴിഞ്ഞ ദിവസമാണ് പാരിപ്പളളി പരവൂര് റോഡില് മീന് കച്ചവടം നടത്തിയിരുന്ന വയോധികയുടെ മീന്കുട്ട പോലീസ് വലിച്ചെറിഞ്ഞത്. വീഡിയോ വിവാദമായതിന് പിന്നാലെ പോലീസിനെതിരെ ആളുകളില് നിന്നും രൂക്ഷ വിമര്ശനം ഉയര്ന്നിരുന്നു. എന്നാല് ആരോ കൃത്രിമമായി സൃഷ്ടിച്ച വീഡിയോയാണ് സമൂഹമാദ്ധ്യമങ്ങളില് വൈറലായതെന്നാണ് പോലീസ് നല്കിയ വിശദീകരണം.